PATVIRTINTA

Prienų „Revuonos“ pagr. m-klos

direktoriaus 2019 m. spalio 1 d.

įsakymu Nr. (1.3)-V1-163

**PRIENŲ „REVUONOS“ PAGRINDINĖS MOKYKLOS RENGINIŲ IR IŠVYKŲ UŽ MOKYKLOS RIBŲ ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Prienų „Revuonos“ pagrindinės mokyklos renginių ir išvykų už mokyklos ribų organizavimo aprašas (toliau Aprašas) – reglamentuoja renginių ir išvykų už mokyklos ribų mokiniamsplanavimą ir derinimą, organizavimą, organizatorių ir dalyvių funkcijas ir atsakomybes.

2. Renginiai ir išvykos už mokyklos ribų organizuojami vadovaujantis Lietuvos Respublikos švietimo ir mokslo ministro 2005 m. kovo 1 d. įsakymu Nr. ISAK-330.

3. Apraše vartojamos sąvokos:

3.1. **Ekskursija** – kolektyvinė išvyka pažintiniais tikslais kaip pramoga, poilsio forma arba mokymo ([mokymosi](https://lt.wikipedia.org/wiki/Mokymasis)) forma.

3.1.1. **Apžvalginė ekskursija**- tai daugiatemė ekskursija, kurioje naudojama istorinė ir šiuolaikinė medžiaga. Joje rodomi įvairūs objektai - istorijos, kultūros, gamtos paminklai, [pastatai](https://lt.wikipedia.org/wiki/Pastatas) ir [statiniai](https://lt.wikipedia.org/wiki/Statinys), gamtos objektai, garsių įvykių vietos, ypatingos miestų vietos, pramonės ar žemės ūkio objektai. Jos metu pateikiama apibendrinta informacija, suteikianti bendrą vaizdą apie miestą, vietovę, įmonę ar įstaigą. Gali apimti labai plačius laikinius rėmus - pvz., miesto istorija nuo pirmųjų priešistorinių gyvenviečių.

3.1.2. **Teminė ekskursija** – tai ekskursija, kurios metu nagrinėjama viena tema. Jos metu dėmesys atkreipiamas tik į su tema susijusius objektus:

* **Istorinės ekskursijos** - istorinės kraštotyrinės, [archeologinės](https://lt.wikipedia.org/wiki/Archeologija), [etnografinės](https://lt.wikipedia.org/wiki/Etnografija), karinės istorinės, istorinės biografinės, ekskursijos į istorijos muziejus.
* **Gamybinės ekskursijos** - gamybinės istorinės, gamybinės ekonominės, gamybinės techninės, profesinio orientavimo (moksleiviams, studentams).
* **Gamtotyrinės ekskursijos** - [aplinkosauginės](https://lt.wikipedia.org/wiki/Aplinkos_apsauga), [botaninės](https://lt.wikipedia.org/wiki/Botanika) ar [zoologinės](https://lt.wikipedia.org/wiki/Zoologija) ir kt.
* **Menotyrinės ekskursijos** - istorinės teatrinės, istorinės muzikinės, [liaudies meno](https://lt.wikipedia.org/wiki/Liaudies_menas), po meno kūrėjų gyvenimo ir veiklos vietas, į paveikslų galerijas, meno muziejus, parodų rūmus, menininkų dirbtuves ar studijas.
* **Literatūrinės ekskursijos** - literatūrinės biografinės, istorinės literatūrinės, literatūrinės meninės.
* **Architektūrinės urbanistinės**. Jose gali būti rodomi tam tikro epochos ar stiliaus ([gotikos](https://lt.wikipedia.org/wiki/Gotika), [klasicizmo](https://lt.wikipedia.org/wiki/Klasicizmas) ir kt.) statiniai ir jų kompleksai, tam tikro architekto statiniai mieste, supažindinama su miesto generaliniu planu ir užstatymu ir pan.

3.1.3. **Edukcinė ekskursija**- tai mokymo forma, kuri gali būti ekskursija konsultacija, ekskursija demonstracija, ekskursija pamoka. Dažniausiai tai pamoka prie pamokos objekto. Ekskursijas veda tam pasiruošęs mokytojas ar dėstytojas.

* **Edukacinė mokomoji** ekskursija - pvz., ekskursija prie [ežero](https://lt.wikipedia.org/wiki/E%C5%BEeras) (biologijos kurse nagrinėjant vandens ekosistemas) arba į [pilį](https://lt.wikipedia.org/wiki/Pilis) (istorijos kurse nagrinėjant Viduramžių buitį). Ekskursijose gali būti renkama medžiaga, kuri po to tvarkoma, aptariama. Paprastai aptariami ir visos ekskursijos rezultatai. Mokomosios ekskursijos būna:
* **Edukacinė supažindinamoji** – skirta supažindinimui su nauju dalyku pagal mokymo programą, sudominimui nauju dalyku ar nauja tema;
* **Edukacinė įtvirtinamosios** – skirta išmoktų dalykų įtvirtinimui;
* **Edukacinė apžvalginė** *– skirta bendram susipažinimui.*
* **Edukacinė auklėjamoji**  – tai ekskursijos prie objektų, darančių auklėjamąjį poveikį ([meno](https://lt.wikipedia.org/wiki/Menas), [kraštotyros](https://lt.wikipedia.org/wiki/Kra%C5%A1totyra), literatūros [muziejai](https://lt.wikipedia.org/wiki/Muziejus), [memorialai](https://lt.wikipedia.org/wiki/Memorialas), karių [kapinės](https://lt.wikipedia.org/wiki/Kapin%C4%97s) ir pan.).
* **Edukacinė kompleksinė** – jomis siekiami keli mokymo tikslai.

3.2. **Išvyka** – organizuotas vaikų grupių keliavimas į numatytą turizmo objektą pėsčiomis arba panaudojant transporto priemones;

3.3. **Turistinė kelionė** – ilgiau nei parą trunkanti individuali ar grupės asmenų kelionė pagal nustatytą maršrutą ir laiką;

3.4. **Žygis** – įvairios trukmės ugdymo tikslais organizuotas aktyvus keliavimas gamtinėje aplinkoje nustatytu maršrutu pėsčiomis ar naudojant įvairias priemones;

3.5. **Turistinė stovykla –** trumpalaikio vaikų poilsio organizavimas rekreacinėje teritorijoje įrengtoje stovyklavietėje;

3.6. **Vaikų turizmo renginys** – trumpalaikės neformaliojo vaikų švietimo programos (gali būti sudedamoji formaliojo ir neformaliojo švietimo programos dalis) vykdymas keičiant vietą ugdymo, pažintiniais, rekreaciniais ir sportiniais tikslais;

* **turizmo renginio vadovas** – asmuo, turintis tinkamą pasirengimą, organizuojantis pasiruošimą turizmo renginiui ir jam vadovaujantis;

3.7. **Sąskrydis –** organizuotas susibūrimas gamtinėje aplinkoje (stovyklavietėje) poilsio ar ugdymo tikslais;

3.8. **Varžybos** – organizuotas vaikų (jų grupių) rungtyniavimas ugdymo tikslais;

4. Kitos apraše naudojamos sąvokos atitinka Lietuvos Respublikos švietimo įstatyme vartojamas sąvokas.

5. Renginio nuostatus (jeigu reikia) rengia renginį organizuojantis asmuo, tvirtina mokyklos direktorius.

**II. ORGANIZATORIŲ IR DALYVIŲ FUNKCIJOS BEI ATSAKOMYBĖ**

6. Turizmo renginiuose leidžiama dalyvauti:

6.1. vienos dienos trukmės žygiuose pėsčiomis, išvykose ir mokomosiose ekskursijose nuo 6 metų;

6.2. dviejų dienų žygiuose pėsčiomis nuo 9 metų;

6.3. žygiuose slidėmis, vandens turizmo priemonėmis nuo 12 metų;

6.4. žygiuose dviračiais nuo 12 metų, o jeigu vaikai yra išklausę papildomą mokymo kursą ir turi mokyklos išduotą pažymėjimą – ne jaunesniems kaip 10 metų;

6.5. jaunesni mokiniai, nei nurodyta 6.1 – 6.4 punktuose nurodyto amžiaus vaikai, gali dalyvauti turizmo renginiuose tik turėdami tėvų arba teisėtų vaiko globėjų rašytinį sutikimą;

6.6. vaikai, nepriskirti pagrindinei medicininei fizinio pajėgumo grupei arba turintys specialiųjų ugdymosi poreikių, dviejų dienų ir ilgiau trunkančiuose renginiuose gali dalyvauti tik su visuomenės sveikatos priežiūros specialisto arba gydytojo leidimu.

7. Grįžtantys iš išvykų mokiniai nuo 14 metų gali būti išleidžiami autobusų stotelėse arčiau namų, jaunesniems būtinas tėvų prašymas.

8. Mokiniai nuo 14 metų iš renginių Prienų mieste gali grįžti savarankiškai, jaunesniems būtinas tėvų prašymas.

9. Mokinių grupei, dalyvaujančiai turizmo renginiuose, išvykose už mokyklos ribų, direktorius įsakymu skiria vadovą:

9.1. rengiant 1–3 dienų turistines keliones, žygius, ekskursijas, kada grupę priima turistinės organizacijos (arba jas atitinkančios institucijos), dalyvių skaičius neturi viršyti 15 dalyvių vienam vadovui;

9.2. į daugiadienį (daugiau nei 3 dienų) žygį pėsčiomis gali vykti ne daugiau kaip 15 mokinių grupė, o žygiuose vandens keliais, dviračiais – ne daugiau kaip 12 dalyvių ir 2 vadovai. Jei norinčių keliauti yra daugiau, sudaromos naujos grupės, kurios gali keliauti tuo pačiu maršrutu;

9.3. jei į išvyką ar renginį Prienų mieste vyksta klasės vadovas su savo klase, neformaliojo ugdymo būrelio vadovas su savo būreliu, mokytojas su savo dalyko grupe, o numatoma rizikos tikimybė yra minimali, vienam vadovui gali būti leidžiama vykti su didesne nei 15 mokinių grupe.

10. Mokyklos direktorius, užtikrindamas mokinių saugumą:

10.1. tvirtina edukacinių, pažintinių kelionių programą, renginių nuostatus, dalyvių sąrašą, renginio vadovą(-us) pagal organizatoriaus pateiktą prašymą;

10.2. organizuoja turizmo renginių vadovų mokymus saugos ir sveikatos klausimais;

10.3. atsako už pasirengimą renginiui, jo eigą ir pedagoginius rezultatus.

11. renginio vadovas, užtikrindamas mokinių saugumą:

11.1. rengdamas kelionės, žygio, ekskursijos, išvykos programą, iškelia tikslus ir uždavinius, numato detalų maršrutą (atsižvelgia į dalyvių amžių, jų pasirengimo lygį ir fizinę būklę, nustato išvykimo, atvykimo vietą ir laiką, maitinimo galimybes, poilsio ir nakvynės vietą), nurodo rizikos veiksnius ir prevencines priemones;

11.2. rengdamas sąskrydžio, turistinės stovyklos, varžybų nuostatus, renginio vadovas numato tikslus ir uždavinius, parengia programą, nustato dalyvavimo sąlygas, užduotis. Jeigu numatoma įrengti stovyklavietę, jai parenka vietą pagal gamtosaugos reikalavimus. Nustato buities ir higienos sąlygas, nurodo saugos ir sveikatos rizikos veiksnius ir prevencines priemones;

11.3. apie organizuojamą renginį ne vėliau kaip prieš tris dienas informuoja mokinių tėvus (globėjus, rūpintojus). Jeigu mokiniai vyksta į kelionę su nakvyne arba už Prienų miesto ar rajono ribų, informuoja raštu ir gauna vieno iš tėvų (globėjų, rūpintojų) pasirašytą sutikimą (1 priedas);

11.4. sudaro dalyvių sąrašą ir parengia nustatytos formos prašymą (3 priedas);

11.5. konsultuojasi su visuomenės sveikatos priežiūros specialistu ir, jei reikia, gauna leidimą;

11.6. suderina su mokytojais, kurių pamokas mokiniai praleidžia, jei nedalyvauja pamokoje daugiau nei 10 mokinių;

11.7. suderina su kuruojančiu direktoriaus pavaduotoju ugdymui;

11.9. ne vėliau kaip prieš tris darbo dienas raštvedei pateikia prašymą, dalyvių sąrašą ir programą (nuostatus jei reikia);

11.10. vykdamas į renginį, pasiima direktoriaus pasirašyto įsakymo antrąjį egzempliorių kaip kelionės dokumentą;

11.11. apie praleistas pamokas prieš 1 dieną elektroninio dienyno ar kitu pranešimu informuoja klasių vadovus, nurodo direktoriaus įsakymo numerį ir išvykimo tikslą.

12. Renginio vadovas instruktuoja mokinius (2 priedas):

12.1. aptaria renginio tikslus, uždavinius, supažindina su programa, kiekvieno dalyvio užduotimis, aprangos ir higienos reikalavimais, maitinimu, piniginėmis išlaidomis, transportu, užsiėmimų ir poilsio laiku;

12.2. nurodo rizikos veiksnius ir saugos priemones rizikai išvengti ar sumažinti;

12.3. pasirašytinai instruktuoja mokinius apie saugų elgesį atliekant temines užduotis, žaidimų ir atrakcionų metu, edukacinių užsiėmimų metu;

12.4. mokinių pasirašytus saugos instruktažus įsega į tam skirtą segtuvą.

13. Renginio vadovas atsako už mokinių saugą ir sveikatą iki renginio pabaigos.

14. Po renginio informuoja mokyklos administraciją apie renginio eigą ir parengia informaciją, kuri skelbiama mokyklos internetinėje svetainėje ar / ir rajoninėje spaudoje;

15. Renginiuose dalyvaujantys mokiniai:

15.1. prieš renginį susipažįsta su programa, pasiskirsto pareigomis, užduotimis ir kt.;

15.2. pasirašo saugos ir sveikatos instruktažą;

15.3. privalo laikytis elgesio normų, būti drausmingi ir mandagūs, neatsiskirti nuo grupės, vykdyti renginio vadovo(-ų) nurodymus;

15.4. jei vyksta į renginį su nakvyne arba už Prienų miesto ribų, pristato nustatytos formos tėvų (globėjų, rūpintojų) sutikimus.

16. Mokinių tėvai (globėjai, rūpintojai) gavę pranešimą apie mokinių išvykimą už mokyklos ribų:

16.1. susipažįsta su renginio tikslais, uždaviniais, programa, išlaidomis ir kitomis sąlygomis;

16.2. jeigu renginys vyksta Prienų mieste, o renginio organizatoriai negauna tėvų (globėjų, rūpintojų) pranešimo apie draudimą sūnui/dukrai (globotiniui/globotinei) dalyvauti renginyje, tai laikoma tėvų sutikimu;

16.3. jeigu renginys vyksta už Prienų miesto ribų arba renginys vyksta su nakvyne, tėvams (globėjams, rūpintojams) pateikiama informacija ne tik elektroniniame dienyne, bet ir pranešimas raštu. Tėvų (globėjų, rūpintojų) pasirašytas sutikimas grąžinamas renginio organizatoriui, taip pat nurodomas ir tėvų (globėjų, rūpintojų) telefono numeris;

16.4. jeigu mokinys(ė) grubiai pažeidžia saugos ir sveikatos taisykles, į renginio vietą gali būti iškviečiami tėvai (globėjai, rūpintojai);

16.5. padeda savo sūnui/ dukrai pasiruošti turizmo renginiui ar išvykai, pasirūpina būtinomis priemonėmis ir kelionpinigiais;

16.6. aptaria su sūnumi/dukra (globotiniu/globotine) aplinkybes, dėl kurių gali kilti pavojus gyvybei ir sveikatai, taip pat kultūringo bendravimo normas ir keliautojo etiką;

16.7. prisiima atsakomybę dėl savo sūnaus/dukros (globotinio/globotinės) elgesio.

**III. BAIGIAMOSIOS NUOSTATOS**

17. Šis aprašas yra Prienų „Revuonos“ pagrindinės mokyklos dokumentas, kuriuo privalo vadovautis renginių ir išvykų už mokyklos ribų organizatoriai ir dalyviai.

18. Aprašo priedai:

18.1. Mokinių, išvykusių už mokyklos ribų, saugos ir sveikatos instrukcija, patvirtinta direktoriaus įsakymu.

18.2. Formos:

18.2.1. Mokinių, išvykusių už mokyklos ribų, saugos ir sveikatos instruktažas.

18.2.2. Prašymas dėl išvykos su mokiniais.

18.2.3. Tėvų (globėjų, rūpintojų) sutikimas dėl mokinio dalyvavimo renginyje.

19. Visi aukščiau išvardinti dokumentai, taip pat mokyklos direktoriaus įsakymas dėl renginio ar išvykos organizavimo ir direktoriaus įsakymu patvirtinti nuostatai, programa ar maršrutas yra juridinis pagrindas, padedantis įrodyti, kad renginys buvo tinkamai organizuotas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prienų „Revuonos“ pagrindinės mokyklos renginių ir

išvykų už mokyklos ribų organizavimo aprašo

1 priedas

**TĖVŲ (GLOBĖJŲ, RŪPINTOJŲ ) SUTIKIMAS DĖL MOKINIO DALYVAVIMO**

**RENGINYJE**

Renginio pavadinimas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Maršrutas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Renginio pradžia\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Renginio pabaiga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Renginio vadovas (-ai)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, telefono numeris, parašas)

Mokinys\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ buvo supažindintas su

(vardas, pavardė, klasė)

renginio programa bei saugos ir sveikatos instrukcija.

**Tėvų (globėjų, rūpintojų) sutikimas**

Su sūnumi/dukra aptarėme dalyvavimo renginyje sąlygas ir saugos reikalavimus. Mes, tėvai (globėjai, rūpintojai), prisiimame atsakomybę už sūnaus / dukros elgesį ir leidžiame dalyvauti šiame renginyje.

Mokinio tėvai (globėjai, rūpintojai)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, telefono numeris, parašas)

Prienų „Revuonos“ pagrindinės mokyklos turizmo renginių ir

išvykų už mokyklos ribų organizavimo aprašo

2 priedas

**MOKINIŲ, IŠVYKUSIŲ UŽ MOKYKLOS RIBŲ, SAUGOS IR SVEIKATOS**

**INSTRUKTAŽAS**

Renginio pavadinimas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Instruktažo data\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su instruktažu susipažinau:

|  |  |  |  |
| --- | --- | --- | --- |
| Eil.  Nr. | Mokinio vardas, pavardė | Klasė | Parašas |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |
| 16. |  |  |  |
| 17. |  |  |  |
| 18. |  |  |  |
| 19. |  |  |  |
| 20. |  |  |  |
| 21. |  |  |  |
| 22. |  |  |  |
| 23. |  |  |  |
| 24. |  |  |  |
| 25. |  |  |  |
| 26. |  |  |  |
| 27. |  |  |  |
| 28. |  |  |  |
| 29. |  |  |  |
| 30. |  |  |  |

Trumpas instruktažo turinys:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Instruktažo vykdytojo pareigos, vardas, pavardė, parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prienų „Revuonos“ pagrindinės mokyklos turizmo renginių ir

išvykų už mokyklos ribų organizavimo aprašo

3 priedas

...................................................................,

(vardas, pavardė)

.....................................................................

(pareigos)

Prienų „Revuonos“ pagrindinės mokyklos

direktorei Ilonai Balčiukynienei

**PRAŠYMAS**

**DĖL IŠVYKOS SU MOKINIAIS**

20\_\_-\_\_-\_\_

Prienai

Prašau leisti 20.... m. ................ mėn. ...... d. su ........... klasės mokiniais vykti į ........................................................................................................................ maršrutu: Prienų „Revuonos“ pagrindinė mokykla – ................................................................................... – Prienų „Revuonos“ pagrindinė mokykla.

Tikslai:

1..........................................................................................................................................

2..........................................................................................................................................

Programa (pridedama programa):

Renginio vadovas .................... ...............................................

(parašas) (vardas, pavardė)

SUDERINTA

Direktoriaus pavaduotojas ugdymui

......................................................................

20......m. ........ mėn.........d.